Нобэ
Бийр къащытеуам хэкIуэда сабийхэм я дунейпсо махуэщ. ООН-м и Ассамблее Нэхъыщхьэм унафэкIэ ягъэуващ, 1982 гъэм мэкъуауэгъуэм и 4-м Израилым и кхъухьлъатэхэм Ливаным и къалащхьэ Бейрут бомбэхэр щыщрадзыхам абы сабий куэд дыдэ хэкIуэдауэ зэрыщытам хуэдэ гузэвэгъуэ къэбгъэхъу зэрымыхъунум и дамыгъэу.
Ингуш Республикэр къыщызэрагъэпэща махуэщ
1856 гъэм Третьяковскэ галереер къызэIуахащ.
1943 гъэм Налшык щекIуэкIащ фашистхэм я бийуэ республикэм и цIыхубзхэм къызэрагъэпэща пэкIур.
Мэкъуауэгъуэм и 4 — 6-хэм Гватемалэм щызэхэтынущ америкэ къэралыгъуэхэм я зэгухьэныгъэм и Ассамблее нэхъыщхьэм и 43-нэ сессиер.
Мэкъуауэгъуэм и 4 — 7-хэм Санкт-Петербург щекIуэкIынущ ХХII Дунейпсо банк зэхуэсышхуэр.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 21 — 23-рэ, жэщым градус 13 — 16 щыхъунущ.
